作者：王安礼
词牌/韵律：潇湘忆故人慢

paragraphs: 薰风微动，方樱桃弄色，萱草成窠。
翠帏敞轻罗。
试冰簟初展，几尺湘波。
疏帘广厦，寄潇洒、一枕南柯。
引多少、梦中归绪，洞庭雨棹烟蓑。
惊回处，闲昼永，但时时，燕雏莺友相过。
正绿影婆娑。
况庭有幽花，池有新荷。
青梅煮酒，幸随分、赢得高歌。
功名事、到头终在，岁华忍负清和。